google/wiki40b huggingface dataset:
Lapangan Terbang Gong Kedak

Sejarah

Pangkalan Udara Gong Kedak, Kelantan ditubuhkan secara rasmi pada 13 Februari 1998, mula beroperasi sepenuhnya pada bulan November 1998.
Sebelum itu, telah wujud sebatang landasan kapal terbang sejak sebelum Perang Dunia Kedua lagi di sini yang dibina pihak Tentera Udara British. Pada awal tahun 1960-an, landasan ini masih lagi digunakan oleh Tentera Udara British di samping Angkatan Tentera Malaysia (ATM). Bermula awal tahun 1970-an sehingga tahun 1989, landasan terbang ini hanya digunakan oleh ATM sebagai kawasan latihan khasnya bagi Latihan Payung Terjun sahaja.
Pada tahun 1993, lokasi ini telah dibangunkan dengan penempatan sebuah unit TUDM dan telah beroperasi pada awalnya dikenali sebagai Skuadron 321 Bukit Puteri. Pada bulan Mac 1993, pangkalan ini telah bermula dengan unit kecil dinamakan Tim Pendahuluan Skuadron 321 TUDM Bukit Peteri. Kemudian pada tahun 1995, projek pembangunan Pangkalan Udara Gong Kedak telah diluluskan. Seterusnya Pangkalan Udara Gong Kedak telah ditubuhkan pada 13 Februari 1998 dan mula beroperasi pada bulan November 1998.
Di atas tujuan pembesaran dan memperkasakan lagi pertahanan negara khususnya TUDM, kerajaan telah memulakan proses pengambilan tanah (sekitar kampung Gong Kedak, Gong Badak, Kelantan dan kini kawasan telah meluas ke beberapa kampung sekitar iaitu Kampung Gong Tengah, Kampung Gong Manak di daerah Pasir Puteh, Kelatan dan Kampung Beris Pak Abu daerah Besut, Terengganu) untuk pembinaan Pangkalan Udara Gong Kedak, Kelantan dan prosesnya dijalankan oleh Pejabat Tanah Jajahan Pasir Puteh, Kelantan pada tahun 1981 dan berakhir pada tahun sekitar 2000.

Terminal udara

Kementerian Pertahanan akan membina terminal udara disini. Bagi tujuannya memudahkan lagi proses pendaratan dan pelepasan pesawat pejuang dan pengangkut milik Tentera Udara Diraja Malaysia (TUDM). Menteri Pertahanan, Datuk Seri Dr Ahmad Zahid Hamidi menyatakan pesawat pengangkut seperti CN235 dan C130 termasuk helikopter boleh mendarat dan berlepas. Lapangan terbang ini merupakan pangkalan udara terpenting di Pantai Timur selain Pangkalan Udara TUDM Kuantan.
Halaju terminal

Halaju terminal adalah halaju tertinggi yang dapat dicapai oleh objek kerana ia jatuh melalui bendalir (udara adalah contoh yang paling umum). Ia berlaku apabila jumlah daya drag (Fd) dan keapungan adalah sama dengan daya graviti ke bawah (FG) yang bertindak pada objek. Oleh kerana daya bersih pada objek adalah sifar, objek mempunyai pecutan sifar. 
Dalam dinamik bendalir, objek bergerak pada halaju terminal jika kelajuannya adalah malar disebabkan oleh daya penahan yang dikenakan oleh bendalir yang mana ia bergerak. 
Apabila kelajuan objek bertambah, begitu juga daya drag yang bertindak di atasnya, yang juga bergantung pada bahan yang sedang melalui (misalnya udara atau air). Pada kelajuan tertentu, seretan atau daya rintangan akan sama dengan tarikan graviti pada objek (keapungan dianggap di bawah). Pada ketika ini objek itu tidak lagi mempercepat dan terus jatuh pada kelajuan malar yang dipanggil halaju terminal (juga dipanggil halaju tetapan). Sebuah objek bergerak ke bawah lebih cepat daripada halaju terminal (contohnya kerana ia dibuang ke bawah, ia jatuh dari bahagian yang lebih rendah dari atmosfera, atau berubah bentuk) akan melambatkan sehingga ia mencapai halaju terminal. Seret bergantung pada kawasan yang diprojeksikan, di sini, sekatan atau siluet objek dalam satah mendatar. Objek dengan kawasan yang diproyeksikan besar berbanding jisimnya, seperti payung terjun, mempunyai halaju terminal yang lebih rendah daripada satu dengan kawasan yang diproyeksikan kecil berbanding jisimnya, seperti peluru.
Persatuan Pemilik Teksi Eksekutif Malaysia

Persatuan Pemilik Teksi Eksekutif Malaysia ("PUPTeKSM") memperjuangkan nasib para pemandu teksi di bawah naungannya.

Memorandum bantahan

Pada 11 Disember 2009, Persatuan membantak kenyataan Menteri di Jabatan Perdana Menteri Datuk Seri Mohamed Nazri bin Abdul Aziz yang menyamakan perkhidmatan teksi di Malaysia dengan tandas yang busuk, dan mendakwa bahawa pelancong asing tidak suka dengan perkhidmatan teksi dan tandas di Malaysia. Persatuan telah menyerahkan memorandum bantahan itu kepada Setiausaha kerja Badan Perhubungan Umno Wilayah Persekutuan, Kamarudin Hassan di pejabat Umno Cawangan Jalan Peel, Kuala Lumpur. Kamarudin mewakili Ketua Umno Bahagian Cheras Senator Datuk Wira Syed Ali Al-Habshee. Seterusnya memorandum itu akan dipanjangkan kepada Perdana Menteri Malaysia Datuk Seri Najib Tun Razak dan Timbalan Perdana Menteri Malaysia, Tan Sri Muhyiddin Yassin.
Bangun Kerto

Poskod

Poskod yang digunakan di Bangun Kerto adalah 55551. Terdapat 4 buah desa di dalam daerah kecamatan Turi.
Nahan

Demografik 2001

Menurut bancian India pada tahun 2001, Nahan memiliki bilangan penduduk seramai 25,972. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Nahan memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Masjid Charuk Puting

Sejarah

Masjid Charuk Puting digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Charuk Puting adalah Abdul Rahman Bin Kamis. Masjid Charuk Puting memiliki No Daftar: MY-06-BR-00041.
Khairul Anuar Mokhtar

Khairul Anuar Mokhtar merupakan bekas wartawan Berita Harian.

Saman fitnah terhadap NST

Pada 22 Februari 2010, Mahkamah Tinggi Ipoh mengarahkan New Straits Times Press (M) Bhd membayar RM45,000 kepada khairul Anuar kerana fitnah. Khairul turut menyaman wartawan Azmi M Anshar, Sharanjit Singh dan editor The New Sunday Times. Asalnya Khairul menuntut RM632,000. Peguam Khairul ialah Faizal Kamaruddin, manakala NST dan defendan yang lain pula diwakili oleh peguam Yau Her Lerk.
Gambar beliau disiarkan sebagai pengikut Al Ma'unah sedangkan dia tidak terlibat.Gambar itu dipaparkan pada mukasurat 4, New Sunday Times pada 9 Julai, 2000. Pesuruhjaya Kehakiman Ridwan Ibrahim menyatakan ia diselesaikan di luar mahkamah.NST hendaklah memohon maaf kepada Khairul Anuar dan menarik balik berita itu.
Warlencourt-Eaucourt

Warlencourt-Eaucourt merupakan sebuah komun di jabatan Pas-de-Calais di utara Perancis.
Kampung Padang Songson

Poskod

Poskod yang digunakan di Kampung Padang Songson, Tasek Gelugor, Pulau Pinang ialah 13310.
Coudes

Coudes merupakan sebuah komun di jabatan Puy-de-Dôme di tengah Perancis.
Papan luncur salji

Papan luncur salji (Bahasa Inggeris: snowboard) ialah papan yang biasanya berkelebaran longway satu kaki, dengan kebolehan untuk meluncur di atas salji. Papan luncur salji dibezakan daripada monoski dengan dirian pengguna. Dalam monoskiing, pengguna berdiri dengan kaki sebaris dengan arah perjalanan (hujung berhadapan bagi monoski/menuruni bukit) (selari dengan paksi panjang papan), sementara dalam luncur papan salji, pengguna berdiri dengan kaki melintang (lebih kurang) dengan longitud papan. Pengguna bagi kelengkapan sedemikian boleh dirujuk sebagai peluncur papan salji (Bahasa Inggeris: snowboarder). Papan luncur salji komersial pada amnya memerlukan kelengkapan tambahan seperti bebatan dan but khas yang membantu untuk mengunci kedua-dua kaki peluncur papan salji, yang pada amnya naik dalam kedudukan menegak. Jenis-jenis papan ini pada amnya digunakan oleh orang di bukit atau resort ski untuk senggang, hiburan dan tujuan pertandingan dalam kegiatan yang dipanggil luncur papan salji.
Isteri Separuh Masa

Sinopsis

Demi cinta yang dianugerahkan Allah, Medina Izwani rela menjadi isteri kepada lelaki itu, walaupun hanya isteri separuh masa. Walaupun hanya dilayan sebagai isteri di hadapan ahli keluarganya sahaja. Tetapi, sampai bila dia dapat bertahan dengan sikap Nazrin Shah yang langsung tidak menghargainya? Adakah dia akan berpaling dan menyahut salam perkenalan daripada Zafril?
Bagi Nazrin Shah, Medina Izwanilah punca mama dan papanya tidak menerima kekasihnya, Zita sebagai menantu. Dia seterusnya mengisytiharkan ‘perang’ dengan adik angkatnya itu. Mereka ibarat Israel dan Palestin, tidak pernah berdamai walaupun bertahun sudah berlalu. Hubungan mereka menjadi semakin rumit apabila nenek berkeras ingin menjodohkan mereka berdua sebelum Nazrin Shah menyambung pelajarannya di luar negara.
Dapatkah anjing dan kucing hidup bersama? Bagaimana pula dengan pelajaran? Dapatkah Medina Izwani membahagikan tugas sebagai seorang pelajar dan seorang isteri dengan sebaiknya? Impiannya untuk menyambung pelajaran bersama Megat Shazril ke Ireland terpaksa dilupakan demi menyempurnakan hasrat nenek.
Sepanjang berada di luar negara, Nazrin Shah tidak pernah mengambil tahu mengenai Medina Izwani. Rasa benci terhadap gadis itu tidak juga surut-surut. Dia hanya berpura-pura melayan Medina Izwani dengan baik di hadapan keluarganya sahaja. Berlainan pula halnya dengan Medina Izwani. Sudah puas dia menghambat rasa cinta buat suaminya itu, tetapi masih juga gagal.
Bertahun berlalu dan kini Medina Izwani bergelar seorang mahasiswi. Hidupnya menjadi huru-hara apabila Nazrin Shah mengambil alih kelas tutorial untuk salah satu subjek yang diambilnya. Hati pula semakin tidak menentu apabila terpaksa tinggal sebumbung dengan lelaki itu gara-gara nenek yang ingin menetap bersama mereka.
Kampung Air Dingin

Poskod

Poskod yang digunakan di Kampung Air Dingin, Tumpat, Kelantan ialah 16200.
Luzillé

Luzillé ialah komun di jabatan Indre-et-Loire di Perancis.
RSS Sea Dragon

Peluru berpandu

Sistem pertahanan udara adalah satu pelancar peluru berpandu Matra Simbad berkembar; Mistral; IR mengejar homing sehingga jarak 4 km (2.2 batu nautikal) dengan kelapa peledak seberat 3 kilogram.
Selain itu kapal korvetes RSS Sea Dragon juga dilengkapi dengan 4 peluru berpandu Permukaan ke Permukaan (SSM) McDonnell Douglas Harpoon (SSM) 2 berkembar, beserta pengejar radar aktif "active radar homing" sehingga pada jarak 130 km ( 70 batu nautikal ) pada kelajuan 0.9 Mach. Peluru berpandu ini dilengkapi dengan kepala peledak seberat 227 kg.

Meriam

Meriam utama kapal perang RSS Sea Dragon yang dipasang pada dek hadapan, adalah meriam tunggal Bofor 57 mm/70 yang mampu memuntahkan 200 biji/minit pada jarak 17 km ( 9.3 batu nautikal) menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang. Berat termasuk sarung "weight to shell" 2.4 kg.

Pengesan

RSS Sea Dragon memiliki radar pengesan permukaan Racal Decca yang merupakan radar pengawas dan pembedil yang berupaya memberikan carian radar dan amaran ancaman pada gelombang I. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas "scan mode". Kapal ini juga dilengkapi dengan radar sistem kawalan tembakan Signaal WM28/5 yang beroperasi pada jalur I dan J dengan jarak 46 kilometer (25 batu nautikal.)

Tujahan

Kapal RSS Sea Dragon mempunyai empat enjin disel MTU 16V 538 TB 92 disambung kepada kotak gear yang menghasilkan 13,640 hp (m) (10 MV) secara berterusan dengan empat gandar "shaft".
Penyerakan statistik

Sumber penyerakan statistik

Dalam sains fizik, kebolehubahan tersebut mungkin terhasil dari kesalahan pengukuran rawak: alat pengukuran seringkali tidak tepat, iaitu, dapat disalin dengan sempurna, dan ada tambahan keragaman antara-penilai dalam menafsirkan dan melaporkan keputusan ukuran. Seseorang mungkin menganggap bahawa kuantiti yang diukur stabil, dan bahawa variasi antara pengukuran adalah kerana kesilapan pengamatan. Satu sistem sejumlah besar zarah yang berciri oleh nilai purata sejumlah uantiti makroskopik agak kecil seperti suhu, tenaga, dan kepadatan. Sisihan piawai merupakan ukuran penting dalam Teori Turun Naik, yang menjelaskan banyak fenomena fizik, termasuk mengapa langit berwarna biru .
Dalam sains biologi, kuantiti yang diukur jarang berubah dan stabil, dan variasi yang diperhatikan mungkin tambahan hakiki terhadap fenomena: Ini mungkin disebabkan oleh keberubahan antara-individu, iaitu, ahli-ahli yang berbeza dari suatu populasi yang berbeza daripada satu sama lain. Selain itu, mungkin juga kerana keberubahan intra-individu, iaitu, satu dan hal yang sama berbeza dalam ujian diambil pada waktu yang berbeza atau dalam keadaan yang berbeza yang lain. jenis seperti keberubahan juga terlihat di arena produk pengilangan, bahkan di sana, ahli sains yang teliti menjumpai variasi.
Dalam ekonomi, kewangan, dan disiplin yang lain, analisis regresi ("regression analysis") cuba untuk menjelaskan penyelerakan suatu pembolehubah bergantung, yang setiap satunya memiliki penyerakan positif. Pecahan dari perbezaan dijelaskan disebut pekali penentuan.

Separa aturan penyerakan

Satu kekal-sebar purata ("mean-preserving spread - MPS") merupakan perubahan dari satu taburan kebarangkalian A kepada taburan kebarangkalian B yang lain, di mana B dibentuk dengan menyebar satu atau lebih kemungkinan fungsi kepadatan A tetapi mengekalkan purata (nilai dijangka). Konsep kekal-sebar purata memberikan separa aturan taburan kebarangkalian menurut penyelerakannya: dari dua taburan kebarangkalian, satu boleh dinilai sebagai memiliki taburan lebih berbanding yang satu lagi, atau selain itu tidak satupun dinilai sebagai memiliki lebih penyelerakkan.
Trasmoz

Trasmoz merupakan sebuah kawasan perbandaran yang terletak di wilayah Zaragoza, Aragon, Sepanyol
Kampung Padang Rambia

Poskod

Poskod yang digunakan di Kampung Padang Rambia, Pekan, Pahang ialah 26640.
Fairy Mahdzan

Budaya

Persamaan budaya dan bahasa yang mendalam antara Indonesia dan Malaysia kadang-kadang boleh mengecohkan. Fairy menunjukkan sebuah contoh yang menarik ketika Sheila on 7 tidak berjaya melepas album 07 Des bersamaan di kedua-dua negara yang saling berjiran itu. Lagu yang berjudul "Seberapa Pantas" di dalam album itu disensor pihak kerajaan sehingga mengecewakan banyak peminat kumpulan ini. Semua hanya oleh kerana seni kata dalam lagu itu, "Celakanya Hanya kaulah yang benar-benar aku tunggu... Celakanya Hanya kaulah yang pantas untuk kubanggakan..." yang dianggap tidak pantas oleh kerajaan Malaysia. Kata "celaka" dalam bahasa Melayu dianggap tidak senonoh, bernada mengutuk, dan agaknya kerajaan Malaysia tidak mahu penggemar Sheila on 7 menggunakan kata-kata ini sehari-hari.
Fairy melihat bahawa banyak orang Indonesia yang tidak mempunyai nama keluarga, padahal orang Malaysia amnya menggunakan nama ayahnya sebagai bagian dari nama mereka.

Makanan khas Indonesia

Tulisan-tulisan Fairy banyak menyinggung perihal makanan Indonesia. Salah satu makanan favoritnya ialah pempek, makanan khas dari Palembang.
Fairy juga menggambarkan pengalamannya makan "ayam penyet" di Singapura, yang resepnya sememangnya berasal dari Surabaya. Ia meyakinkan bahwa SPCA (Perhimpunan Penyayang Binatang) tidak akan menuntut restoran ini, meskipun dalam bayangannya terlintas gambaran ayam yang terlindas hingga penyek oleh kereta penggilas jalan.
Dan setiap kali Fairy makan makanan Indonesia, minumannya mestilah "teh botol". Kecintaannya terhadap "teh botol" membuat Fairy menulis "Jangan tinggal di Malaysia kalau Anda seorang pencinta 'teh botol'. Di sini tidak ada."
Tulisan-tulisan Fairy Mahdzan yang lincah dan menggelitik telah menarik para pengamat budaya Indonesia. Tulisannya tentang "teh botol" pernah dikutip oleh harian The Jakarta Post, dan situs webnya pernah ditulis oleh majalah "Caraka" terbitan Kedutaan Besar Indonesia di Malaysia.
Czersk

Czersk merupakan sebuah bandar yang terletak di wilayah Pomeranian, Poland.
Permintaan agregat

Dalam makroekonomi, Permintaan Agregat (AD) adalah jumlah akhir permintaan bagi barangan dan perkhidmatan dalam ekonomi (Y) pada masa dan tingkat harga yang ditentukan. Ia merupakan jumlah barangan dan perkhidmatan dalam ekonomi yang akan dibeli di semua tingkat harga yang mungkin. Ini adalah permintaan untuk keluaran dalam negara kasar sesebuah negara ketika tahap simpanan inventori adalah statik. Hal ini sering digelar permintaan berkesan, meskipun pada masa lain istilah ini dibezakan.
Hal ini sering dipetik bahawa apabila keluk permintaan agregat adalah menurun kerana pada tahap harga yang lebih rendah kuantiti yang lebih besar akan wujud. Meskipun hal ini benar pada tahap ekonomi mikro, tahap satu barangan, pada peringkat agregate ini tidak benar. keluk permintaan agregat sebenarnya menurun kerana tiga kesan berbeza; kesan kekayaan Pigou, kesan kadar faedah Keynes dan kesan kasar penukaran Mundell-Fleming.
Kedayan

Asal-Usul Puak Kedayan Di Brunei

Kedayan merupakan bangsa campuran Orang Jawa dan Masyarakat Melayu Brunei yang mana peristiwa Sultan Brunei Ke 5 iaitu Sultan Bolkiah (1473-1521) yang rajin singgah di tanah nusantara seperti di kepulauan Jawa, Sumatra, Kalimantan dan termasuklah Di tanah Filipina. Dan di tanah Jawa Baginda dapat melihat aktiviti orang Jawa yang rajin bercucuk tanam dan berpadi dan mereka ini dikenali dengan jadi bertanam (hasil tangan mereka yang banyak membuahkan hasil), maka baginda segera menawarkan mereka untuk menetap di Brunei. Setelah di Brunei banyak aktiviti pertanian dibuat dengan giat dan banyak hasilnya lalu Baginda memberikan hadiah. Di sinilah bermulanya ikatan pertalian dan persaudaraan orang Jawa melalui perkahwinan campur dengan Masyarakat Melayu Brunei sehingga pada masa kini puak kedayan banyak menetap di Daerah Temburong, Tutong, Belait dan Brunei dan Muara (Jerudong). Dan kemudian berpindah-rendah ada yang menetap di Sabah dan di Sarawak.
Mangkonjaya

Poskod

Poskod yang digunakan di Mangkonjaya adalah 46475. Terdapat 10 buah desa di dalam daerah kecamatan Bojonggambir.
Saint-Sardos, Tarn-et-Garonne

Saint-Sardos ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Kampung Gajah Merangkak

Poskod

Poskod yang digunakan di Kampung Gajah Merangkak, Padang Serai, Kedah adalah 09400.
Rangkaian komputer

Rangkaian komputer adalah sekumpulan peranti, dikenali juga sebagai nod, yang berhubungan dengan media penghubung. Nod boleh terdiri dari komputer, pencetak atau lain-lain peranti yang menghantar dan menerima data yang dihasilkan oleh nod-nod lain dalam rangkaian. Media penghubung juga dikenali sebagai media komunikasi.
Rangkaian yang pertama ialah pada sekitar akhir 1960-an dan awal 1970-an, iaitu ARPANET yang dibina oleh ARPA untuk Kementerian Pertahanan Amerika Syarikat. Pada hari ini, terdapat pelbagai jenis rangkaian, antaranya rangkaian kawasan setempat (LAN) dan rangkaian kawasan luas (WAN). Rangkaian yang paling besar di dunia ialah Internet.

Perkembangan

Rangkaian bermula dengan binaan yang kecil, dengan penyambungan lebih kurang sepuluh komputer dan satu pencetak. Teknologi yang wujud di masa itu menghadkan bilangan komputer yang disambung dan panjang kabel komunikasi yang boleh dibenarkan dalam rangkaian. Di awal tahun sembilan puluhan kabel komunikasi boleh ditarik sejauh kira-kira 600 kaki dengan penyambungan sebanyak lebih kurang 30 komputer sahaja. Rangkaian seperti ini sesuai untuk organisasi yang kecil dan dikenali sebagai rangkaian kawasan setempat (LAN).
LAN biasanya menghubungkan peranti dalam satu pejabat atau satu bangunan. Satu LAN boleh dibina hanya dengan dua komputer dan satu pencetak sahaja atau boleh diperluaskan dalam satu bangunan dengan memasukkan perisian audio dan video. Saiz LAN adalah terhad kepada jarak beberapa kilometer sahaja. LAN mempunyai kadar data daripada 4 Mbps sehingga 100 Mbps.
Perhubungan pengguna rangkaian dari berlainan negara telah mewujudkan perkembangan LAN kepada rangkaian kawasan luas (WAN). WAN boleh menghantar data, audio dan video pada jarak yang jauh sehingga merangkumi sebuah negara atau benua atau seluruh dunia.

Perhubungan media

Jaringan komputer boleh dikelaskan menurut teknologi berkait perkakasan dan perisian yang digunakan bagi saling menyambung peranti individual dalam rangkaian, seperti kabel eletrik (HomePNA, komunikasi talian kuasa, G.hn), gentian optik, dan gelombang radia (LAN tanpa wayar). Bagi model OSI, ini terletak pada paras 1 dan 2.
Salah satu keluarga media perhubungan yang terkenal adalah secara keseluruhannya dikenali sebagai Ethernet. Ia ditakrifkan oleh IEEE 802 dan menggunakan pelbagai piwaian dan media yang membolehkan perhubungan antara peranti. Teknologi LAN tanpa wayar direka bagi menyambung peranti tanpa pendawaian. Peranti ini menggunakan isyarat gelombang radio atau infra sebagai perantaraan pemancaran.
Setiamekar

Poskod

Poskod yang digunakan di Setiamekar adalah 17510. Terdapat buah desa di dalam daerah kecamatan Tambun Selatan.
Schwarzwald-Baar-Kreis

Rottweil merupakan sebuah kabupaten (Landkreis) di Baden-Württemberg, Jerman.
Anis Ayuni

Anis Ayuni merupakan seorang pengarang di Malaysia. Anis dilahirkan di Bentong, Pahang pada 1 April 1963. Mendapat pendidikan awal di tempat kelahirannya sehinggalah ke Tingkatan Enam di SMK Sulaiman, Bentong.
Berkelulusan Ijazah Sarjana Muda Sastera dan Sains Sosial dari Universiti Malaya 1986 (Pengajian Asia Tenggara). Kemudian melanjutkan pelajaran dan memperolehi ijazah Sarjana dalam bidang Perancangan dan Pentadbiran Pendidikan dari Universiti Malaya (2004).
Kini beliau memegang jawatan sebagai Penyelia Petang di SMK Seri Saujana, Bandar Baru Seri Petaling, Kuala Lumpur.
Beliau pernah memenangi Anugerah Pilihan Pembaca, Berita Harian-Popular 2008.
Ibrahim Azmi Hassan

Datuk Paduka Ibrahim Azmi Hassan pernah menjadi ahli parlimen Kuala Nerus,Terengganu dan bekas Timbalan Ketua UMNO Bahagian Kuala Nerus.
Beliau antara tokoh penting di Terengganu selain Tan Sri Wan Mokhtar Ahmad, Dato' Zubir Embong, Dato' Abu Bakar Daud, Dato' Dr Tengku Mahmud Mansor ,Dato' Zakaria Abdul Rahman dan Dato' Abd Manan Osman. 
Pada 16 April 1987, beliau menjadi calon Majlis Tertinggi UMNO. Dalam Perhimpunan Agung UMNO 1987 itu, Presiden UMNO, Dr Mahathir Mohamad menewaskan Tengku Razaleigh Hamzah dengan undi tipis 47 undi .
Larraga

Larraga merupakan sebuah kawasan perbandaran yang terletak di Sepanyol dalam wilayah Navarre.
Kolonoskopi

Kolonoskopi ialah pemeriksaan endoskopik yang dijalankan pada usus besar dan bahagian distal usus besar menggunakan kamera jenis CCD atau gentian optik dalam suatu tiub fleksibel yang melalui dubur. Ia boleh menunjukkan diagnosis visual (contohnya, pengulseran, polip) lalu membolehkan biopsi atau pembuangan luka-luka kolorektal yang disyaki.
Kaedah ini boleh menyingkirkan polip sekecil satu milimeter atau kurang lagi; polip yang dikeluarkan diteliti menggunakan mikroskop untuk menentukan sama ada ia boleh mencetuskan kanser usus (kanser jenis ini mengambil masa sekurang-kurangnya 15 tahun untuk kelihatan kesannya) mahupun sebaliknya.
Kitajima, Tokushima

Pengangkutan

Pekan Kitajima tidak memiliki sebuah stesen kereta api meskipun Laluan Kōtoku merentasi pekan ini.
Masjid Al-Wifak ( F ) Jengka 6

Sejarah

Masjid Al-Wifak ( F ) Jengka 6 digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Wifak ( F ) Jengka 6 adalah Haji Sanapi Bin Ibrahim. Masjid Al-Wifak ( F ) Jengka 6 memiliki No Daftar: MY-06-CNR-00069.
Penyelamatan nyawa

Penyelamatan nyawa ialah tindakan yang melibatkan penyelamatan, resusitasi dan pertolongan cemas. Ini kerap merujuk penyelamatan akuatik tetapi juga boleh termasuk penyelamatan ais, banjir dan sungai, kolam renang, dan perkhidmatan perubatan kecemasan. Penyelamatan nyawa juga merujuk sukan yang melibatkan penyelamat nyawa menandingi kemahiran, kelajuan dan kerjasama. Kegiatan penyelamatan nyawa dikhaskan dalam persekitaran lautan dipanggil penyelamatan nyawa luncur air atau penyelamatan nyawa pinggir laut.
12 Zulkaedah

12 Zulkaedah merupakan hari ke-312 dalam kalendar Hijriah.
Koleksi Kisah Ceria Pengasah Akhlak Mulia 2

Ringkasan

Buku Koleksi Kisah Ceria Pengasah Akhlak Mulia 2 ini membincangkan mengenai isu dalam bidang moral.
Carratraca

Carratraca merupakan sebuah kawasan perbandaran yang terletak di wilayah Málaga, Andalusia, Sepanyol